Jernbanestasjon i Sveg
**Härjedalen kommune** (Sørsamisk: *Herjedaelien tjïelte*) er en kommune i Jämtlands län i landskapene Härjedalen, Hälsingland og Dalarna i Sverige. Kommunens administrasjonssenter ligger i Sveg. Det meste av kommunen, bortsett fra Ängersjö og Ytterhogdals gamle sogn, tilhørte Norge frem til freden i Brömsebro i 1645.

Härjedalen kommune, som er Sveriges femte største i areal, og Gotland kommune er de eneste to svenske kommuner som har navn etter et landskap. 

Kommunen grenser i nord til Berg kommune. I nordøst har kommunen grense til Ånge i Västernorrlands län, i øst til Ljusdal i Gävleborgs län og i sør til kommunene Älvdalen, Mora og Orsa i Dalarnas län. I vest grenser kommunen mot Røros og Engerdal kommuner i Norge.

Geografi
--------

Härjedalen har mange fjell som er over 1000 moh. Hele 80 prosent av overflaten i kommunen ligger mer enn fem hundre meter over havet, mer enn dobbelt så høyt som Jämtland og Lappland, og er Sverige høyest beliggende grend. Her er også Sveriges høyest beliggende by, Högvålen, den høyest beliggende kirken ligger i Tännäs og intet annet sted i Sverige går tregrensen høyere enn på Anåfjället.

Kommunens største innsjø er Rogen som ligger ved grensen av Norge, og regnes som utspringet for Skandinavias lengste vassdrag, Trysilelva-Klarälven-Göta älv. Mesteparten av kommunen blir drenert av elva Ljusnan. Platålandskapet i den østlige delen av kommunen er preget av store skoger og lengre sør er det langstrakte landskapet mer isolert, men i moderne tid brutt av veinett som strekker seg i alle retninger. Fjellpassene, som ofte kalles for «dörrar», som i Skarddörren, ga i gamle dager gode kontaktveier vestover mot Norge. Sonfjället nasjonalpark ligger i kommunen, det samme gjør flere naturreservater. 

Härjeåsjön er en innsjø og ei bygd rundt 19 kilometer sørvest for Sveg og 11 kilometer nordøst for Lillhärdal.

Kommunens viktigste næringer er jordbruk og skogbruk. Tidligere var seterdrift vanlig. De er tre reinbeiteområder i kommuner («samebyer»). Det er flere skisportsteder i kommunen.

Härjedalen er Sveriges minst befolkede landskap, med knappe 11 000 beboere på et område som utgjør omtrentlig 13 000 km². Derimot har Härjedalens kommune det området i Sverige med flest hunder: per 2011 var det 22,8 hunder per 100 innbyggere.

E45 og Riksväg 84 går gjennom kommunen. Härjedalen er knytta til det svenske jernbanenettet gjennom Inlandsbanan. Härjedalen Sveg Airport har daglige flyforbindelser til Stockholm.

Samisk språk
------------

Samisk har status som offisielt minoritetsspråk i kommunen og Härjedalen kommune inngår i forvaltningsområdet for samisk språk i Sverige.

Tettsteder
----------

Härjedalen kommune hadde åtte tettsteder i 2010. I tabellen oppgis antall innbyggere per 31. desember 2010.

| # | Tettsted | Innbyggere |
| --- | --- | --- |
| 1. | **Sveg** | 2 547 |
| 2. | Funäsdalen | 890 |
| 3. | Hede | 741 |
| 4. | Vemdalen | 542 |
| 5. | Ytterhogdal | 534 |
| 5. | Ulvkälla | 456 |
| 7. | Lillhärdal | 335 |
| 8. | Norr-Hede | 261 |

Se også
-------

* Bruksvallarna

Referanser
----------

1. ↑  Befolkningsstatistik kvartal 3 2011 Arkivert 13. desember 2011 hos Wayback Machine.. Statistiska centralbyrån (30. september 2011). Besøkt 7. januar 2012.
2. 1 2 3 4  «Geografi» Arkivert 20. august 2010 hos Wayback Machine. *Härjedalen kommun*
3. ↑  SCB: Befolkning Arkivert 10. september 2012 hos Wayback Machine. og Jordbruksverket: hunder og beboere Arkivert 7. januar 2017 hos Wayback Machine. (PDF)
4. ↑  Det svenske Språkrådets hjemmesider, om minoritetsspråk Arkivert 6. februar 2014 hos Wayback Machine.
5. ↑  «Folkmängd i tätort och småort per kommun 2010». Statistiska centralbyrån. Arkivert fra originalen (.xls) 3. mars 2016. Besøkt 18. april 2016.

Eksterne lenker
---------------

* Offisielt nettsted Rediger på Wikidata

* (en) Härjedalen Municipality – kategori av bilder, video eller lyd på Commons Rediger på Wikidata

  


| * v
* d
* r
Härjedalen kommune i Jämtlands län i Sverige |
| --- |
|  | Funäsdalen **·** Hede **·** Lillhärdal **·** Norr-Hede **·** Sveg **·** Ulvkälla **·** Vemdalen **·** Ytterhogdal |  |

| * v
* d
* r
Kommuner i Jämtlands län |
| --- |
|  | Berg **·** Bräcke **·** Härjedalen **·** Krokom **·** Ragunda **·** Strömsund **·** Åre **·** Östersund | Sveriges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Nationalencyklopedin **·** VIAF **·** LCCN **·** ISNI **·** BNF **·** BNF (data) **·** LIBRIS **·** GeoNames **·** MusicBrainz
 |